آوروپا بیرلیگی کمیسیونونون صدری اورسولا فون در لاین و آوروپا شوراسی‌نین صدری چارلز میشل جمهور باشقانی رجب طیب اردوغانا تلفونلا زنگ ائده‌رک، زلز‌له ایله باغلی "کئچمیش اولسون" دیلک‌لرینی چاتدیریب‌لار.
جمهور باشقانلیغی ایله تیشیم ایداره‌سی‌نین آچیقلاماسینا گؤره، لاین و میشل حیاتینی ایتیرن‌لره گؤره باش ساغلیغی وئریب و یارا‌لی‌لارین تئزلیکله ساغالماسینی دیله‌ییب.
آچیقلامایا گؤره، زلز‌له ایله علاقه‌دار جمهور باشقانی اردوغانا تلفونلا زنگ ائدن الجزایر پرزیدنتی عبدالمجید تبون، گینه بیسائو پرئزیدئنتی اومارو سیسوکو امبالو، سنگال پرزیدنتی مکی سال، سریلانکا پرزیدنتی رانیل ویکرمسینگ، قیرغیزیستان پرزیدنتی صدر جاپاروو، عراق پرزیدنتی عبداللطیف رشید، عراق-ین باش ناظیری محمد شیاع السودانی، سودان شوراسی‌نین صدری عبدالفتاح البرهان حیاتینی ایتیرن‌لر اوچون باش ساغلیغی وئریب، یارا‌لانان‌لارا شفا دیله‌ییب.
عراق کورد بولگه‌سل رهبرلیگی‌نین کئچمیش صدری مسعود بارزانی ده جمهور باشقانی اردوغانا زنگ ائده‌رک، زلز‌له‌یه گؤره کئچمیش اولسون دیلک‌لرینی چاتدیریب.
قئید ائدک کی، فوریه‌نین 6-دا قهرمان ماراش-دا باش وئرن و 10 ویلایتده تأثیرلی اولان 7،7 و 7،6 شدتینده زلز‌له‌لر مین‌لرله اینسانین حیاتینا سون قویدوقدا و "عصرین فلاکتی" اولا‌راق خاراکتریزه ائدیلیر.
